МОДЕЛ УГОВОРА О ИЗВОЂЕЊУ РАДОВА
Уговорне стране :

1. Република Србија – Министарство привреде,  Београд, Ул. Кнеза Милоша  бр. 20, ПИБ 108213421, матични број 17862154, рачун број 840-1620-21 (у даљем тексту: Наручилац) које, по овлашћењу број: 021-02-186/2020-02 од 9. новембра 2020. године, заступа државни секретар Драган Стевановић

2. Општина Бабушница, Бабушница, Ул. Ратка Павловића бр. 1, ПИБ 102145694, МБ 07172788, рачун број 840-64640-14 (у даљем тексту: Инвеститор), коју заступа председница општине Ивана Стојичић 

3. Привредно друштво/носилац посла ____________________________________, _______________________, Ул. ____________________________ бр. ____, ПИБ _______________________, матични број __________________, рачун број _______________________ код банке ______________________; 

члан групе/подизвођач ______________________________________________, _______________________, Ул. ____________________________ бр. ____, ПИБ _______________________, матични број __________________;

члан групе/подизвођач ______________________________________________, _______________________, Ул. ____________________________ бр. ____, ПИБ _______________________, матични број __________________; 

 (у даљем тексту: Извођач), које заступа директор ___________________________


УВОДНИ ДЕО

· На основу Уредбе о утврђивању Програма подршке развоју пословне инфраструктуре за 2022. годину („Службени гласник РС”, број 4/2022) и Јавног позива за пријаву пројеката („Службени гласник РС” број 9/2022), Министарство привреде је донело Одлуку о распореду и коришћењу средстава за подршку унапређења пословне инфраструктуре за 2022. годину („Службени гласник РС”, број 36/2022), којом су распоређена средства за реализацију пројекта – Реконструкција саобраћајнице Стол-Кијевац у циљу развоја туризма општине Бабушница;

· Наручилац је у отвореном поступку јавне набавке број 20/2022, Извођачу доделио уговор о извођењу радова на реконструкцији саобраћајнице Стол-Кијевац у циљу развоја туризма општине Бабушница.






ПРЕДМЕТ УГОВОРА
Члан 1.

	Предмет Уговора је реконструкција саобраћајнице Стол-Кијевац у циљу развоја туризма општине Бабушница, у свему према Понуди број ______  од __.__.2022. године, која је саставни део овог уговора. 

ВРЕДНОСТ УГОВОРА
Члан 2.
 Цена за извођење радова из члана 1. Уговора  износи _________________ динара без ПДВ односно _________________ динара са ПДВ.

Укупан износ средстава из става 1. овог члана  обезбеђен је  на следећи начин:
· износ од ______________ динара без ПДВ (попуњава Наручилац) обезбеђен је Законом о буџету Републике Србије за 2022. годину („Службени гласник РС” број 110/21) у члану 8, Раздео 21 - Министарство привреде, Програм 1505 – Регионални развој, Функција 411 – Општи економски и комерцијални послови, Пројекат 4004 - Подршка развоју пословне инфраструктуре, Економска класификација 511 - Зграде и грађевински објекти;
· [bookmark: _GoBack]износ од ___________________ динара који представља износ ПДВ 20% на уговорену вредност (попуњава Наручилац) обезбеђен је Одлуком о буџету општине Бабушница за 2022. годину, на Позицији 89, Економска класификација 511-Зграде и грађевински објекти.

		Обавезу обрачуна и плаћања ПДВ на целокупну вредност Уговора сноси Инвеститор као порески дужник по основу сваке испостављене ситуације.

Уговорена цена је фиксна по јединици мере и не може се мењати услед повећања цене елемената на основу којих је одређена односно због наступања промењених околности.

Осим вредности рада, добара и услуга неопходних за извршење Уговора, цена обухвата и све зависне трошкове Извођача до примопредаје радова а посебно трошкове извођења свих припремних и завршних радњи, организације, чувања и обезбеђења градилишта, помоћних материјала и опреме, мера за омогућавање безбедног и несметаног одвијања саобраћаја током извођења радова. Обезбеђење градилишта саобраћајном сигнализацијом у току извођења радова је у обавези Инвеститора и не урачунава се у цену.	
         
НАЧИН ПЛАЋАЊА
Члан 3.
	Уговорне стране су сагласне да се плаћање Извођачу  врши на следећи начин: 
-аванс у висини од ___ % од уговорене вредности без ПДВ што износи  __________________ динара, у року до 45 дана од дана пријема оверене авансне ситуације/авансног рачуна, уз услов да је Наручиоцу достављена банкарска гаранција за повраћај аванса, у складу са чланом 11. Уговора. Аванс се мора оправдати најкасније са последњом привременом ситуацијом;
- по испостављеним овереним привременим ситуацијама и окончаној ситуацији,  уз важеће банкарске гаранције и полисе осигурања, у року до 45 дана од дана пријема оверене ситуације. Укупна вредност привремених ситуација не може бити већа од 90% вредности уговорених радова без ПДВ.

Авансна ситуација испоставља се Наручиоцу у шест примерака и мора бити оверена од стране Инвеститора пре доставе Наручиоцу. 

Привремена и окончана ситуација испостављају се Наручиоцу у шест примерака и морају бити оверене од стране надзорног органа и Инвеститора пре доставе Наручиоцу. 

Кoмплетну документацију неопходну за оверу ситуације: листове грађевинског дневника, листове грађевинске књиге, одговарајуће атесте за уграђени материјал и набавку опреме,  динамички план са пресеком стања радова и предлог мера за отклањање евентуалних кашњења у реализацији и другу документацију Извођач доставља стручном надзору, с тим да се у супротном неће извршити плаћање тих позиција,  што Извођач признаје без права на приговор.   

Уколико Извођач не достави ситуацију са свим прилозима из претходног става овог члана, Наручилац и/или Инвеститор неће извршити плаћање ситуације.

РОК ЗА ИЗВОЂЕЊЕ РАДОВА
Члан 4.
	Извођач се обавезује да радове који су предмет овог уговора изведе у року од ____ календарских дана, рачунајући од дана увођења у посао.
	
Увођење у посао се врши у присуству представника Наручиоца, Инвеститора, Извођача и стручног надзора, након испуњења следећих услова: 
- да је Инвеститор предао Извођачу инвестиционо техничку документацију и грађевинску дозволу;
· да је Инвеститор обезбедио Извођачу несметан прилаз градилишту; 
· да је Извођач Наручиоцу доставио банкарску гаранцију за добро извршење посла;
· да је Извођач Наручиоцу доставио полису осигурања за објекат у изградњи и полису осигурања од одговорности за штету причињену трећим лицима и стварима трећих лица.
	
	Датум увођења у посао уписује се у грађевински дневник.
Члан 5.
 	Извођач је дужан да одмах писмено обавести Наручиоца и Инвеститорa  о околностима које онемогућавају или отежавају извођење радова, о привременом обустављању радова, и о настављању радова по престанку сметњи због којих је извођење радова обустављено.

Извођач може привремено обуставити радове искључиво уз сагласност надзорног органа. Извођач је дужан да настави извођење радова по престанку сметње због које су радови обустављени.

               Период обуставе радова мора бити уписан у грађевински дневник, потписан и оверен од стране одговорног лица Извођача и стручног надзора и једино у том случају не утиче на уговорени рок извођења радова.
 
На основу евидентиране обуставе радова кроз књигу инспекције и грађевински дневник, приликом коначног обрачуна утврдиће се да ли су радови изведени у уговореном року.  
Члан 6.
Захтев за продужење уговореног рока са писаном сагласношћу стручног надзора и Инвеститора  и пратећом документацијом, Извођач подноси Наручиоцу у року од три дана од сазнања за околност које онемогућавају завршетак радова у уговореном року, а најкасније пет дана пре истека коначног рока за завршетак радова. Уговорени рок се не може продужити без сагласности Наручиоца.

Уговорени рок је продужен када уговорне стране у форми анекса овог уговора о томе постигну писани споразум. 

          Извођач је дужан да, у уговореном року односно без права на продужење уговореног рока, изведе вишак радова до 10 % од уговорених количина.

У случају да Извођач не испуњава предвиђену динамику, обавезан је да уведе у рад више извршилаца, без права на захтевање повећаних трошкова или посебне накнаде.

УГОВОРНА КАЗНА
Члан 7.
	Уколико Извођач не заврши  радове који су предмет овог уговора у уговореном року, Наручилац и Инвеститор могу наплатити уговорну казну умањењем износа који је исказан у окончаној ситуацији.

	Висина уговорне казне износи 0,1%  од уговорене вредности без ПДВ за сваки дан закашњења, с тим што укупан износ казне не може бити већи од 5 % од вредности уговорених радова без ПДВ.

Ако су Наручилац или Инвеститор због закашњења у извођењу или предаји изведених радова, претрпели штету која је већа од износа уговорне казне, могу захтевати накнаду штете, односно поред уговорне казне и разлику до пуног износа претрпљене штете. Постојање и износ штете Наручилац и Инвеститор морају да докажу.

ОБАВЕЗЕ ИЗВОЂАЧА
Члан 8.
Осим обавеза које су утврђене другим одредбама овог уговора, Извођач има обавезу: 
- да радове који су предмет овог уговора изведе у складу са Понудом из члана 1. Уговора,  важећим техничким и другим прописима који регулишу предметну материју,  грађевинском дозволом, инвестиционо-техничком документацијом и овим уговором;
-да обезбеди радну снагу, материјал, грађевинску и другу опрему, изврши припремно-завршне и остале радове и све друго неопходно за коначно извршење Уговора;
-да по пријему инвестиционо-техничке документације исту прегледа и у року од 7 (седам) дана достави примедбе у писаном облику Наручиоцу и Инвеститору на разматрање и даље поступање. Неблаговремено уочене или достављене примедбе, које нису могле остати непознате да су на време сагледане, неће бити узете у обзир нити ће имати утицаја на рок за извођење радова;
-да пре почетка радова потпише главни пројекат/пројекат за извођење и Наручиоцу достави решење о именовању одговорног извођача радова; 
-да обезбеди услове за извођење радова, према усвојеном детаљном динамичком плану;
-да обезбеди безбедност свих лица на градилишту, као и одговарајуће чување и обезбеђење градилишта као и складишта материјала и слично, тако да се Наручилац и Инвеститор ослобађају свих одговорности према државним органима и трећим лицима, што се тиче безбедности, прописа о заштити животне средине и радно-правних прописа за време укупног трајања извођења радова до предаје радова Инвеститору и Наручиоцу;           
-да се строго придржава прописаних мера за заштиту здравља и безбедности на раду за све своје запослене и сва друга лица на градилишту или на другим местима на којима могу бити угрожена;
-да обезбеди услове за вршење стручног надзора на објекту;
-да уредно води сву документацију предвиђену законом и другим прописима, који регулишу ову област;
-да поступа по свим основаним примедбама и захтевима Наручиоца и Инвеститорa  датим на основу извршеног надзора и да у зависности од конкретне ситуације, о свом трошку, изврши поправку или рушење или поновно извођење радова, замену набављеног или уграђеног материјала, опреме, уређаја и постројења или убрзања извођења радова када је запао у доцњу у погледу уговорених рокова извођења радова;
-да гарантује квалитет изведених радова, употребљеног материјала и набављене опреме, с тим да отклањању недостатка у гарантном року за изведене радове Извођач мора да приступи у року од 5 дана по пријему писаног позива од стране  Инвеститорa;
-да отклони сву штету коју учини за време извођења радова на објекту – локацији извођења радова и на суседним објектима;
-да по завршеним радовима одмах обавести Наручиоца и Инвеститора да је      завршио радове и да је спреман за њихов пријем;
-да без одлагања писмено обавести Наручиоца и Инвеститора о упису потраживања по основу Уговора у Регистар заложног права, односно о  било којој промени у вези са статусом предузећа, адресом и променом других важних података.

Члан 9.
Извођач је у обавези да у року од 15 дана од дана закључења Уговора достави детаљан динамички план који мора садржати и следеће позиције, прва: припрема и формирање градилишта и последња: отклањање недостатака, у шест примерака, по два за Наручиоца, Инвеститорa  и стручни надзор.

Саставни део динамичког плана су: план ангажовања потребне радне снаге, план ангажовања потребне механизације и опреме на градилишту, план набавке потребног материјала, финансијски план реализације извођења радова, пројекат организације градилишта.

Извођач је у обавези да уведе у рад више смена, продужи смену или уведе у рад више извршилаца, без права на повећање трошкова или посебне накнаде за то, уколико не испуњава предвиђену динамику.

ОБАВЕЗЕ НАРУЧИОЦА И ИНВЕСТИТОРА 
Члан 10.
Осим обавеза које су утврђене другим одредбама овог уговора, Наручилац има обавезу: 
-да Извођачу плати уговорену цену под условима и на начин одређен чл. 2. и  3. овог  уговора;
-да Подизвођачу плати уговорену цену под условима и на начин одређен чланом 16. овог  уговора;
-да присуствује увођењу Извођача у посао;
-да учествује у раду комисије за примопредају радова и коначни обрачун са Инвеститором, стручним надзором и Извођачем.

Осим обавеза које су утврђене другим одредбама овог уговора,  Инвеститор има обавезу: 
-да одмах након закључења Уговора, Извођачу преда инвестиционо-техничку документацију и грађевинску дозволу;
		-да најкасније 15 дана од закључења Уговора достави надлежној инспекцији рада пријаву градилишта, а копију пријаве постави на видно место на градилишту;
		- да о свом трошку обезбеди и истакне градилишну таблу, са прописаним изгледом, садржином и местом постављања као и истакнутим логом Наручиоца;
	- да обезбеди комплетну техничку документацију и све потребне сагласности и одобрења у складу са позитивним законским прописима као и да сноси све трошкове који проистекну из недостатака везаних за техничку документацију, недостатка неке од сагласности, одобрења, нерешених имовинских односа или слично;
	-да обезбеди кооперативност пројектанта или ангажовање других лица која ће легитимно моћи да врше промене у техничкој документацији и давати сагласност на измене техничке документације као и да сноси све трошкове који проистекну из недостатака везаних за техничку документацију;
	-да обезбеди кооперативност јавних комуналних предузећа и других правних лица у циљу ефикасности решавања евентуалних проблема као и да сноси све  трошкове који проистекну из недостатака сагласности или могућих интервенција које су у искључивој надлежности јавних комунуналних предузећа или других правних лица којима је то поверено;
		-да Извођача уведе у посао као и да му обезбеди несметан прилаз градилишту;
-да пре почетка рада на градилишту писменим актом одреди координатора за безбедност и здравље на раду у фази извођења радова и да обезбеди израду Плана превентивних мера, уколико је то предвиђено важећим прописима;
		-да Извођачу плати уговорену цену под условима и на начин одређен чл. 2. и 3. овог  уговора;
                       -да Подизвођачу плати уговорену цену под условима и на начин одређен чланом 16. овог  уговора;
		-да врши обрачун ПДВ, подношење ПДВ пријаве као и плаћање ПДВ по свим испостављеним ситуацијама;
		-да Наручиоца, писаним путем, обавештава о свакој извршеној улати по основу испостављених ситуација као и по основу обавезе ПДВ;
		-да обезбеди вршење стручног надзора над извршењем уговорних обавеза Извођача;
		-да петнаестодневне извештаје стручног надзора доставља Наручиоцу, без одлагања;
		-да учествује у раду комисије за примопредају радова и коначни обрачун са Наручиоцем, стручним надзором и Извођачем.

БАНКАРСКЕ ГАРАНЦИЈЕ
Члан 11.
            Извођач се обавезује да у року од 15 дана од дана закључења овог уговора преда Наручиоцу банкарску гаранцију за повраћај аванса у висини траженог аванса, са роком важења најмање до коначног извршења посла, која мора бити безусловна, неопозива, без права на приговор и платива на први позив, а у корист Наручиоца.

Извођач се обавезује да у року од 15 дана од дана закључења  овог уговора преда Наручиоцу банкарску  гаранцију за добро извршење посла у износу од 10% од вредности уговора без ПДВ и са роком важења најмање 45 дана дуже од истека рока за коначно извршење посла, која мора бити безусловна, неопозива, без права на приговор и платива на први позив, а у корист Наручиоца. 

Наручилац има право да активира банкарску гаранцију за озбиљност понуде ако Извођач у року од 15 дана од дана закључења Уговора не достави банкарске гаранције из ст. 1 и 2 овог  члана. 

У случају наступања услова за продужење рока завршетка радова, Извођач је у обавези да продужи важење банкарских гаранција и без одлагања их преда Наручиоцу, с тим да се висина банкарске гаранције за повраћај аванса може смањити, уз писану сагласност Наручиоца, сразмерно изведеним радовима и износу којим је оправдан део примљеног аванса кроз привремене ситуације. 

У случају истека рока важења банкарских гаранција док је извођење радова у току, односно у периоду од 45 дана након датума завршетка радова, Извођач је дужан да, о свом трошку, продужи рок важења банкарских гаранција и без одлагања их преда Наручиоцу.

Банкарска гаранција за повраћај аванса, односно банкарска гаранција за добро извршење посла може бити послата на наплату пословној банци Извођача уколико Извођач, ни после упућене опомене, не продужи њено важење. 

Извођач се обавезује да у року од 10 дана након примопредаје радова Инвеститору преда банкарску гаранцију за отклањање недостатака у гарантном року у износу од 5% од вредности уговора без ПДВ и са роком важења пет дана дужим од уговореног гарантног рока, која мора бити безусловна, неопозива, без права на приговор и платива на први позив, а у корист Инвеститорa, што је услов за оверу окончане ситуације.  

Гаранцију за отклањање недостатака у гарантном року Инвеститор сме да наплати уколико Извођач не отпочне са отклањањем недостатака у року од 5 дана од дана пријема писаног захтева и не отклони их у року и у складу са достављеним захтевом. 

ОСИГУРАЊЕ РАДОВА
Члан 12.
 Извођач је дужан да у року од 15 дана од дана закључења овог уговора осигура радове, материјал и опрему од уобичајених ризика до њихове пуне вредности (осигурање објекта у изградњи) и достави Наручиоцу оригинал или оверену копију полисе осигурања са важношћу за цео период извођења радова, у свему према важећим законским прописима.

Извођач је дужан да у року од 15 дана од закључења овог уговора, достави Наручиоцу оригинал или оверену копију полисе осигурања од одговорности за штету причињену трећим лицима и стварима трећих лица, са важношћу за цео период извођења радова, у свему према важећим законским прописима.

Наручилац има право да активира банкарску гаранцију за озбиљност понуде ако Извођач у року од 15 дана од дана закључења Уговора не достави полисе осигурања из ст. 1 и 2 овог члана.

Уколико се рок за извођење радова продужи, Извођач је обавезан да достави, пре истека уговореног рока, полисе осигурања из ст. 1. и 2. овог члана, са новим периодом осигурања. 

Извођач је обавезан да спроводи све потребне мере заштите на раду као и мере противпожарне заштите.

Уколико Извођач радова не поступи у складу са ст. 4. и 5. овог члана  признаје своју искључиву прекршајну и кривичну одговорност и једини сноси накнаду за све настале материјалне и нематеријалне штете, при чему овај уговор признаје за извршну исправу без права приговора. 

ГАРАНТНИ РОК
Члан 13.
Гарантни рок за изведене радове износи _____ године рачунајући од дана примопредаје радова. За уграђене материјале важи гарантни рок у складу са условима произвођача, који тече од дана извршене примопредаје радова Наручиоцу и Инвеститору. 

Извођач је обавезан да, на дан извршене примопредаје радова који су предмет овог уговора, записнички преда Инвеститору све гарантне листове за уграђене материјале, као и упутства за руковање.

Члан 14.
Извођач је дужан да у току гарантног рока, на први писани позив Инвеститорa , отклони о свом трошку све недостатке који се односе на уговорени квалитет изведених радова, уграђених материјала и опреме, а који нису настали неправилном употребом, као и сва оштећења проузрокована овим недостацима.

Ако Извођач не приступи извршењу своје обавезе из претходног става у року од 5 дана по пријему писаног позива од стране Инвеститорa, Инвеститор ће наплатити банкарску гаранцију за отклањање грешака у гарантном року.

Уколико гаранција за отклањање грешака у гарантном року не покрива у потпуности трошкове настале поводом отклањања недостатака из става 1. овог члана,  Инвеститор има право да од Извођача тражи накнаду штете, до пуног износа стварне штете.

КВАЛИТЕТ МАТЕРИЈАЛА И РАДОВА  
Члан 15.
	За укупан уграђени материјал и опрему Извођач мора имати сертификате квалитета и атесте који се захтевају по важећим прописима и мерама за објекте те врсте у складу са пројектном документацијом.
	
Извођач је дужан да о свом трошку обави одговарајућа испитивања материјала,  контролу квалитета опреме и изведених радова и одговоран је уколико употреби материјал или изведе радове који не одговарају квалитету.

Уколико Наручилац и/или Инвеститор, на основу извештаја надзорног органа или на други начин, утврде да уграђени материјал, опрема, односно изведени радови не одговарају стандардима, техничким прописима и пројектној документацији, Наручилац, уз сагласност Инвеститорa, има право да захтева да Извођач поруши изведене радове и да их о свом трошку поново изведе у складу са  пројектном документацијом и уговорним одредбама. Уколико Извођач у захтеваном року то не учини, Наручилац има право на наплату банкарске гаранције за добро извршење посла. 

АНГАЖОВАЊЕ ПОДИЗВОЂАЧА
Члан 16.
	Подизвођач _______________________, ул. ____________________ бр. ____, ПИБ _______________________, матични број __________________, ће извршити део предмета овог уговора  у вредности од _________________динара без ПДВ односно ____________________са ПДВ, у свему у складу са понудом број ___________ од ______________. 

Плаћање изведених радова биће извршено директно на рачун подизвођача број _________________________, у складу са усвојеном понудом. (опционо-уколико је то захтевано у ообрасцу понуде)

Извођач радова у потпуности одговара Наручиоцу за извршење уговорених обавеза, без обзира на учешће подизвођача. 
 
Увођење подизвођача, замена подизвођача или преузимање извршења дела Уговора који је првобитно поверен подизвођачу, врши се у складу са Законом којим се уређују јавне набавке.

Извођач не може ангажовати као подизвођача лице које није навео у понуди уколико није поступио у складу са чланом 161. Закона о јавним набавкама, у супротном Наручилац и/или Инвеститор  могу  реализовати банкарску гаранцију за добро извршење посла и раскинути уговор, осим ако би раскидом уговора Наручилац и/или Инвеститор претрпео знатну штету.

* или /алтернативно:

На реализацији овог Уговора није ангажован подизвођач.

Увођење подизвођача врши се у складу са Законом којим се уређују јавне набавке.

Извођач не може ангажовати као подизвођача лице које није навео у понуди уколико није поступио у складу са чланом 161. Закона о јавним набавкама, у супротном Наручилац и/или Инвеститор  могу  реализовати банкарску гаранцију за добро извршење посла и раскинути уговор, осим ако би раскидом уговора Наручилац и/или Инвеститор претрпео знатну штету.


МАЊАК И ВИШАК РАДОВА 
Члан 17.
Уколико се током извођења уговорених радова појави потреба за извођењем вишка радова, Извођач је дужан да о томе одмах, писаним путем, обавести стручни надзор, Инвеститорa  и  Наручиоца.

Извођач није овлашћен да изведе вишак радова без писане сагласности стручног надзора и Инвеститорa, односно коначне сагласности Наручиоца.

Цену извођења вишка радова која утиче на повећање уговорене вредности сноси  Инвеститор.

Инвеститор неће платити цену вишка радова за чије извођење не постоји писана сагласност Наручиоца.

Утврђени мањкови и вишкови радова, који утичу на повећање уговорене вредности, представљају основ за закључење анекса овог уговора.


ХИТНИ НЕПРЕДВИЂЕНИ РАДОВИ
Члан 18.
Извођач може и без претходне сагласности Наручиоца и Инвеститорa, а уз писану сагласност стручног надзора извести хитне непредвиђене радове, уколико је њихово извођење нужно за стабилност објекта или за спречавање штете, а изазвани су променом тла, појавом воде или другим ванредним и неочекиваним догађајима, који се нису могли предвидети у току израде пројектне документације. 

           Извођач је дужан да истог дана када наступе околности из става 1. овог члана, о томе обавести Наручиоца и Инвеститорa и достави им писану сагласност стручног надзора о потреби за извођењем хитних непредвиђених радова.

Наручилац и Инвеститор  могу раскинути Уговор уколико би услед ових радова цена морала бити знатно повећана, о чему су дужни да без одлагања обавесте Извођача.  

Извођач има право на правичну накнаду за хитне непредвиђене радове, на терет Инвеститорa.

	У случају евентуалног спора везано за постојање односно плаћање хитних непредвиђених радова, Извођачу неће бити признато право на правичну накнаду уколико не поседује доказ да је истог дана обавестио Наручиоца и Инвеститорa и доставио им писану сагласност стручног надзора о потреби за извођењем хитних непредвиђених радова, у складу са ставом 2. овог члана.

ДОДАТНИ РАДОВИ, ПОВЕЋАЊЕ ОБИМА УГОВОРА
Члан 19.
Уговор може да се измени ради набавке додатних радова као и на начин да се повећа обим Уговора.

Додатни радови и радови којима се повећава обим Уговора биће уговорени у свему у складу са законом којим се уређују јавне набавке и процедуром утврђеном од стране Наручиоца.

Уколико се током извођења уговорених радова појави потреба за извођењем додатних радова односно потреба за извођењем радова којима се повећава обим Уговора, Извођач је дужан да о том одмах, писаним путем, обавести стручни надзор, Инвеститорa  и Наручиоца.


Извођач нема права на извођење додатних радова односно радова којима се повећава обим Уговора  без претходно закљученог анекса овог уговора.

Изведени додатни радови односно радови којима се повећава обим Уговора без закљученог анекса Уговора, су правно неважећи.


Цену извођења додатних радова односно радова којима се повећава обим Уговора а која утиче на повећање уговорене вредности, сноси Инвеститор.


ПРИМОПРЕДАЈА РАДОВА, КОНАЧАН ОБРАЧУН 
И ТЕХНИЧКИ ПРЕГЛЕД ОБЈЕКТА
Члан 20.
Извођач о завршетку радова који су предмет овог уговора, писаним путем, обавештава стручни надзор, Инвеститорa и Наручиоца, а дан завршетка радова уписује се у грађевински дневник.

Примопредаја радова врши се комисијски најкасније у року од 20 дана од дана пријема писаног обавештења о завршетку радова.

Комисију за примопредају радова чине по један представник Наручиоца, Инвеститорa, стручног надзора и Извођача.

	Комисија сачињава записник о примопредаји радова на дан примопредаје радова.
	
Извођач је дужан да приликом примопредаје радова преда Инвеститору, попуњене одговарајуће табеле свих уграђених материјала у три извода са приложеним атестима, као и пројекте изведеног објекта у два примерка уколико је то потребно у складу са Законом о планирању и изградњи.
	
Наручилац ће у моменту примопредаје радова од стране Извођача, Инвеститору  предати радове који су предмет овог уговора.

Грешке, односно недостатке које утврди стручни надзор, Инвеститор или Наручилац,  Извођач мора да отклони без одлагања. Уколико те недостатке Извођач не почне да отклања одмах и ако их не отклони у захтеваном року, Наручилац може извршити наплату банкарске гаранције за добро извршење посла и неће приступити примопредаји радова.

Коначна количина и вредност радова по овом уговору утврђује се на бази стварно изведених количина радова оверених у грађевинској књизи од стране стручног надзора и усвојених јединичних цена из Понуде, о чему Комисија сачињава записник о коначном финансијском обрачуну.

На основу Записника о коначном финансијском обрачуну испоставља се окончана ситуација.

Технички преглед објекта и употребну дозволу обезбедиће Инвеститор.

РАСКИД УГОВОРА
Члан 21.
Уговор се може раскинути споразумно или једностраном изјавом, у свему према одредбама Закона о облигационим односима и Закона о јавним набавкама.

Изјава о једностраном раскиду Уговора се, у писаној форми, доставља другим уговорним странама и са отказним роком од 15 дана од дана пријема изјаве. Изјава мора да садржи разлог за раскид уговора. 

У случају раскида уговора, Извођач је дужан да изведене радове обезбеди од пропадања и да Инвеститору преда попуњене одговарајуће табеле свих уграђених материјала у три извода са приложеним атестима, као и пројекте изведеног објекта у два примерка уколико је то потребно у складу са Законом о планирању и изградњи, док су све уговорне стране дужне да сачине заједнички коначни обрачун изведених радова закључно са даном раскида Уговора.

ЗАВРШНЕ ОДРЕДБЕ
Члан 22.
	За све што овим уговором није посебно утврђено примењују се одредбе Законa о јавним набавкама, Закона о облигационим односима, Закона о планирању и изградњи, као и одредбе Посебних узанси о грађењу и других важећих прописа Републике Србије.
Члан 23.
	Све евентуалне спорове уговорне стране ће решавати споразумно. 
Уколико до споразума не дође, уговара се надлежност Привредног суда у Београду.
Члан 24.
Овај уговор се закључује под одложним условом а почиње да се примењује даном достављања банкарских гаранција из члана 11. ст. 1 и 2 и полиса осигурања из члана 12. Уговора.
Члан 25.
	Овај уговор је сачињен у девет једнаких примерака, по три за сваку уговорну страну.



Напомена:  овај модел уговора представља садржину уговора који ће бити закључен са изабраним понуђачем. Ако понуђач без оправданих разлога одбије да закључи уговор о јавној набавци, након што му је уговор додељен, Наручилац ће реализовати банкарску гаранцију за озбиљност понуде.



